ร้านสเต็ก&สลัดที่เป็นอันดับหนึ่งของวงใน เป็นร้านที่สุดยอดตามคำร่ำลือ อาหารอร่อย ปริมาณอาหารเยอะมาก คุ้มค่าสุดๆ พนักงานบริการดี บรรยากาศร้านก็ดี คนเยอะ แต่เสียอย่างเดียวเสียงดังไปนิด ชอบแบบเงียบๆ ที่ร้านมีเมนูให้เลือกมากมายหลายแบบเลบทีเดียว เมนูที่ลองสั่งมา
1.สเต็กซี่โครงสะพานโค้ง (s) 245.- เป็นสเต็กซี่โครงชิ้นใหญ่ๆที่ราดซอสมาชุ่มๆ เสิร์ฟมาพร้อมสลัดที่อัดแน่นเต็มจานและเฟรนซ์ฟรายชิ้นใหญ่ๆ ซอสอร่อยมากเข้ากับซี่โครงได้ดีสุดๆ ซี่โครงเเนื้อนุ่มไม่เหนียว กินได้ง่ายสบายเลย สลัดก็เต็มไปด้วยผักหลากหลายชนิด กินรวมกันอร่อยสุดๆ
2.สลัดแซลมอนซาซิมิกับมะม่วงน้ำดอกไม้ (ชื่อยาวไม่รู้ว่าจำถูกมั้ย) 225.- เป็นสลัดที่อร่อยมากๆ ชอบมากๆ ในสลัดมีเนื้อปลาแซลมอน อโวคาโด มะเขือเทศ พริกหวาน หอม มะม่วงน้ำดอกไม้ คือแบบเป็นน้ำสลัดแบบแซ่บๆ  กินรวมกันทุกอย่างนะคือมันเข้ากันได้ดีมาก โดยเฉพาะมะม่วงรู้สึกแบบฟินมาก มะม่วงหวานๆกับน้ำสลัดออกเปรี้ยวๆแซ่บๆมันติดกันได้ดีมาก
3.สปาเก็ตตี้คาโบนาร่า 165.- สปาเก็ตตี้ที่เสิร์ฟมาพร้อมไข่ดิบๆ แต่อันนี้เราเลือกเอง ที่ร้านมีให้เลือกถ้าเราไม่เอาเป็นไข่ดิบก็สามารถเปลี่ยนเป็นไข่ดาวได้  แต่ชอบไข่ดิบเลยสั่งไข่ดิบมา เอาไข่ดิบคลุกผสมกับเส้นสปาเก็ตตี้ร้อนๆทำให้ไข่ดิบเคลือบเส้นเพื่อเพิ่มระดับความอร่อย สปาเก็ตตี้ก็อร่อยดีนะ แต่รู้สึกว่ารสชาติมันยังไม่เข้มข้นพอ